Document ID: 31991R0662

ΚΑΝΟΝΙΣΜΟΣ ( ΕΟΚ ) αριθ . 662/91 ΤΗΣ ΕΠΙΤΡΟΠΗΣ της 19ης Μαρτίου 1991 για την τροποποίηση του κανονισμού ( ΕΟΚ ) αριθ . 3813/90 με τον οποίο αποφασίζεται, στον τομέα του γάλακτος και των γαλακτοκομικών προϊόντων, το ύψος των εξισωτικών ποσών προσχώρησης στις εμπορικές συναλλαγές μεταξύ της Κοινότητας των Δέκα και της Πορτογαλίας και μεταξύ της Πορτογαλίας και των τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 3640/90 του Συμβουλίου της 11ης Δεκεμβρίου 1990 περί καθορισμού των γενικών κανόνων του καθεστώτος εξισωτικών ποσών προσχώρησης στον τομέα του γάλακτος και των γαλακτοκομικών προϊόντων κατά το δεύτερο στάδιο προσχώρησης της Πορτογαλίας ( 1 ), και ιδίως το άρθρο 6,
Εκτιμώντας :
ότι ο κανονισμός ( ΕΟΚ ) αριθ . 3813/90 της Επιτροπής ( 2 ) θέσπισε, στον τομέα του γάλακτος και των γαλακτοκομικών προϊόντων, το ύψος των εξισωτικών ποσών προσχώρησης κατά τις συναλλαγές μεταξύ της Κοινότητας των Δέκα και της Πορτογαλίας και μεταξύ της Πορτογαλίας και των τρίτων χωρών, που εφαρμόζονται από την 1η Ιανουαρίου 1991 - ότι, όσον αφορά τις συναλλαγές του ορού γάλακτος, έχει καθοριστεί εξισωτικό ποσό προσχώρησης που υπολογίστηκε βάσει της τιμής της πρώτης ύλης που χρησιμοποιείται κατά την παρασκευή των τυριών - ότι οι τιμές της αγοράς που ανακοινώθηκαν εκ των υστέρων από την Πορτογαλία δεικνύουν ότι, στην πραγματικότητα, οι τιμές αυτές βρίσκονται στο επίπεδο της τιμής στην Κοινότητα των Δέκα και ότι, συνεπώς, δεν έπρεπε να καθοριστεί εξισωτικό ποσό προσχώρησης - ότι πρέπει, ως εκ τούτου, να γίνει η αναγκαία τροποποίηση από την 1η Ιανουαρίου 1991 όσον αφορά τον ορό γάλακτος - ότι ή ίδια ενέργεια πρέπει να γίνει για τη λακτόζη, παράγωγο προϊόν του ορού γάλακτος -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Στο παράρτημα του κανονισμού ( ΕΟΚ ) αριθ . 3813/90, οι σειρές σχετικά με τους κωδικούς ΣΟ 0404 10, 1702 10 90 και 2160 90 51 αντικαθίστανται ως εξής :
Κωδικός ΣΟ Περιγραφή Εξισωτικό ποσό σε Ecu/τόνο " 0404 10 Ορός γάλακτος, έστω και συμπυκνωμένος ή με προσθήκη ζάχαρης ή άλλων γλυκαντικών - 1702 10 90 Άλλα - 2106 90 51 Λακτόζη - "
Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιανουαρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 19 Μαρτίου 1991 .

Labels: 3
18
17
6